PTT ราคาไม่ฟื้นง่าย ๆ
“ปตท.” หรือ PTT แม้จะมีปัจจัยลบรุมเร้า ทว่านักลงทุนยังคงเข้ามาเทรดกันคึกคัก โดยเฉพาะบริเวณแนวรับ 31.75–30.00 บาท
“ปตท.” หรือ PTT แม้จะมีปัจจัยลบรุมเร้า ทว่านักลงทุนยังคงเข้ามาเทรดกันคึกคัก โดยเฉพาะบริเวณแนวรับ 31.75–30.00 บาท
14 ธ.ค. 2565

“ปตท.” หรือ PTT แม้จะมีปัจจัยลบรุมเร้า
ทว่านักลงทุนยังคงเข้ามาเทรดกันคึกคัก โดยเฉพาะบริเวณแนวรับ 31.75–30.00 บาท
อย่างเมื่อวานนี้จะพบว่า มีแรงเทรดกันที่ราคา 32.00 บาท กันสูงมาก
แต่ราคาหุ้นยังไม่ไปไหน
ราคายังคงเคลื่อนไหวในรูปแบบ “น้องหวี” หรือแปรงหวีผมนั่นแหละ
ราคาหุ้น ปตท.ก่อนที่จะลงมาบริเวณปัจจุบัน
มีการเคลื่อนไหวที่แนวรับแรกคือ 33.00 บาท อยู่ค่อนข้างนาน
แต่เมื่อมีแรงขายจากนักลงทุนสถาบันและต่างชาติออกมา ทำให้เกิดภาวะเขื่อนแตก หลุดระดับ 33.00 บาท และลงมาเรื่อย ๆ และมาที่ 31.50–32.50 บาท
ปัจจัยลบที่กดดัน ปตท.
นอกเหนือจากราคาน้ำมันดิบ สเปรดธุรกิจปิโตรเคมีแล้ว
การแทรกแซงเรื่องราคาน้ำมันขายปลีกจากภาครัฐ และคณะกรรมการนโยบายพลังงานแห่งชาติ หรือ กพช. เตรียมดึงเงินกว่า 6 พันล้านบาท นำมาตรึงค่าไฟ (ก่อนหน้านี้ได้ดึงเงินจาก ปตท.มา 3 พันล้านบาท เพื่อตรึงราคาน้ำมัน)
ยังเป็นแรงกดดันอย่างหนักหน่วงกับหุ้นปตท.
มีการให้น้ำหนักว่า ปัจจัยหลัง หรือการแทรกแซงจากภาครัฐ ทั้งค่าการตลาดน้ำมันขายปลีก แล้วมาล้วงเงินไปแบบหน้าตาเฉย ส่งผลต่อความเชื่อมั่นของนักลงทุนสถาบัน
นักลงทุนสถาบันต้องปรับพอร์ตขายออกมาก่อน
เพราะต่างไม่ทราบว่า รัฐจะเข้ามาล้วงเงินไปเพิ่มอีกหรือเปล่า
ล่าสุด รัฐจะดึงเงินจาก ปตท.อีกจำนวน 2.6 พันล้านบาท มาอุดหนุน NGV อีก 
กรณีปัจจัยแทรกแซงจากภาครัฐ
ทำให้ค่อนข้างยากต่อการวิเคราะห์ของนักวิเคราะห์ว่าแนวโน้มสถานการณ์จะเป็นอย่างไร
เพราะลำพังแค่เรื่องถูกดึงเงิน 6 พันล้านบาท
ทำให้ต้องปรับลดคาดการณ์กำไรของ ปตท.ลง 4-5%
และหากย่อมเป็นผลให้เกิดการกดดันกำไรของ ปตท.ต่อไปเรื่อย ๆ อีก
ซึ่งการแทรกแซงจากภาครัฐ
ถือว่ายากต่อการประเมินว่า ปตท.จะต้องเผชิญกับเหตุการณ์แบบนี้ไปอีกนานแค่ไหน
ซึ่งแตกต่างจากเรื่องของภาวะธุรกิจของ ปตท.
ที่ยังพอวิเคราะห์คาดสถานการณ์ต่าง ๆ ออกมาได้ว่า แนวโน้มธุรกิจจะเป็นอย่างไร ช่วงเวลาไหนเป็นขาขึ้น หรือขาลง อุปสงค์ อุปทานต่าง ๆ เศรษฐกิจโลก ฯลฯ
กรณีที่รัฐเข้ามาแทรกแซง (อาจด้วยเพราะถือว่าข้าคือผู้ถือหุ้นใหญ่ และปตท.เป็นของรัฐ)
ยังทำให้เกิดคำถามเรื่อง “ธรรมาภิบาล”
แต่กรณีนี้จะไปกล่าวโทษผู้บริหารของ ปตท. คงจะไม่ได้
เพราะเมื่อรัฐแสดงความต้องการมาแบบนี้ คงขัดใจยาก หรือขัดค่ำสั่งไม่ได้
แต่สิ่งที่รัฐบาลลืมไปคือ ปตท. เป็นบริษัทจดทะเบียนในตลาดหลักทรัพย์ฯ มีกลุ่มผู้หุ้นหลากหลายทั้งกองทุนไทย และกองทุนต่างประเทศ นักลงทุนรายย่อย
วิธีการแบบนี้ย่อมส่งผลต่อความเชื่อมั่น
และยังคงมีคำถามตามมาว่า สิ่งที่รัฐดำเนินการอยู่กับ ปตท.
จริงแล้วทำได้หรือไม่
แล้ว ปตท.ต้องการอนุมัติจากผู้ถือหุ้น หรือมีการไปบีบให้ปตท.ต้องทำผิดหลักการที่เคยแจ้งไว้กับกลุ่มผู้ถือหุ้นหรือไม่
สถานการณ์ที่ ปตท. เผชิญอยู่
จึงยากมาก ๆ ที่จะทำให้ราคาหุ้นของ ปตท. กลับมาฟื้นแล้วดีดตัวขึ้นได้